Krismistyd | SkalkSkryf
« Donkermaan 24/12/2011
Prenkie vir E »
Desember 29, 2011 deur Louwie
So is dit ook nou verby. Seker een van die minder aangename Kersdae in ons ganse lewens. Genadiglik lê die volgende een twee jaar in die toekoms in. Twee jaar is `n lang tyd en baie kan van hier tot dan gebeur. Ek meen, ek kan dalk net volwasse raak van nou tot dan, of ook draai en als as negatief en lelik en sleg sien.
Hoe en hoekom sal mens van `n ander mens wat jy van g’n kant af ken sê hy/sy is so lelik soos `n voëlverskrikker, of iemand op TV driftig aanpraat as lelik/vet/dom/armgat of wat ook al?
`n Ligpuntjie was die kinders se teenwoordigheid, vlugtig maar soos gewoonlik genotvol en rustig. Eet en drink en gesels. Op die oppervlak die keer, nie weer soos gewoonlik diep filosofies- bepeinsend, korswillend vooruitskouend en terugkykend nie. En bewustelik nie naby aan godsdiens en die dinge van die gees nie.
Ma het les opgesê, meer as gewoonlik. Iemand het op ons krismis gepis. Nou herstel ons, lek ons wonde en beur die nuwe jaar tegemoet. As die Mayas reg was, dan was die een in elke geval ons laaste een. Mens sou wou dat dit `n goeie een was.
Kan mens “mooi” ou word? Mooi soos in om van binne goedheid, sagtheid, liefde uit te straal. Mooi soos in bedagsaam, medemenslik, verdraagsaam en rustig besielend te wees.
Of is dit maar ons lot om verbitterd, selfsugtig, hardvogtig en eisend te word soos die jare aanloop?
Byvoorbeel. Iemand wat ons ken is besig om dood te gaan weens kanker. Dis Desember, dis vakansie. Nie sy Pa of broers wil kom afskeid neem nie. Bel so nou en dan om te hoor of hy nog leef. Die man droom van weer opstaan en gaan werk. Wil loop om die uitgeteerde lyf weer op te bou. Ons veg en ontken tot die bitter einde toe.
Sou dit help om “Tuesdays with Morry” vir hulle te gee om telees?
En dan is daar die (erge Christen volgens eie getuienis) wat teen die neus af praat omdat jy probeer help waar jy kan. Stuur hulle weg, sê jy kan hulle nie help nie, hulle moet hulle self help. (WWJD?????) Fok!!
Nou wroeg Ma erg, maar sal nie ophou help waar sy kan nie, ongeag stand, ongeag geloof, ongeag kleur, ouderdom of wat ook al. Selfs al is die wat moet gehelp word hardkoppig, of dom of te slim vir hulle eie gesondheid.
Nuwe jaar lê twee dae weg. Ons sal dit rustig en alleen vier. Ons sal wat verby is agter ons sit, dalk met behulp van Prozac of `n paar glase Rooi en dalk die jaar ernstig aan die siel begin werk. Mens mag nie toelaat dat jy sõ oud word nie, nee magtig man! Jy moet die kinders en die honde se gevoelens ook mos in ag neem.
Posted in Louwie | Tagged Kersfees, Nuwe jaar, Oudword | 3 Kommentaar
op Desember 29, 2011 at 9:52 nm Joh
Genade, klink of dit omtrent ‘n rowwe een was! Maar hierie wêreld was nog nooit bedoel om heilig te wees nie, en tog bly mens hoop dat dit eendag wel sal wees.
op Desember 30, 2011 at 2:11 nm Louwie
Ja well, dalk was dit nie so erg nie. Elkgeval nie erger as elke vorige jaar se “pret” nie. Miskien is ons besig om oud, onvedraagsaam en issegrimmig te raak soos alle oumense skynbaar moet wees. Laat my kinders gewaarsku wees 😀
Hoor van iemand anders wat ook hulle ma gaan haal het vir Kersfees. Die dag voor die Fees het die ma toe reeds almal so afgepis en in trane gehad dat sy ma se tasse terstond gaan pak het en haar weer by haar ouetehuis gaan aflaai het. Genoeg is genoeg!
op Desember 31, 2011 at 10:08 vm Andrew
Hierdie kersfees het vir my ook anders gevoel. Anders in ‘n goeie sin … minder dogma. ‘n Gelowige kennis van my het tot vir my gevra of ek geweet het dat die oorsprong van die fees eintlik in heidense tradisie te vinde is. Ek dink mense het vandag meer insig oor hul geloof as ooit tevore, en dalk is hulle net ‘n klein bietjie meer geneig om fees te vier vir die genot daarvan en nie vir die swaar gemoedelike gevoelens wat daarmee geassosieer word nie. Gelowiges is ook meer (dink ek) gesofistikeerd as voorheen en aanvaar makliker vandag dat dat die Jesus geboorte en kruisigings verhale metafories is.
Wie glo nou regtig in ‘n god-wat- ‘n-maagd-verkrag-het-wat-toe-geboorte-gegee-het-aan-‘n-half-mens-half-god-gedierte-wat-later-in-die-storie-geoffer-word? Mense wil lag, lag vir kersvader wat van ‘n dak af pee.
Daniel Dennet het hierdie te sê gehad oor godsdienstige grappe: “And religious people often laugh away, they love those jokes. It’s interesting that that’s not offensive to people. Why isn’t it offensive? I think the only explanation is that everybody knows this is all just a fairytale.”